Noot vir dood | Maroela Media
Die joernalis Tertia Viviers word vermoor kort ná sy 'n geheim uitvind wat die gewilde sanger Carel Strydom seloopbaan kan verwoes.
Maar dié geheim is nie die enigste ding wat sy lewe moeilik maak nie. Daar is 'n sangeres wat enige iets sal doen om Carel se aandag te trek, nog 'n sangeres wat gehoop het Idols is haar pad uit armoede, 'n obsessiewe aanhanger wat alles dophou wat hy doen, 'n bitter akteur wat 'n nuwe lewe probeer maak en die baas van sy platemaatskappy wat sy eie geheim het.
Boonop is dit 'n musiekbedryf wat glad nie meer is wat dit was nie…
Noot vir dood is 'n heerlike roman, geskryf deur 'n joernalis wat die Afrikaanse musiekbedryf intiem ken.
Ilza Roggeband is in 1962 in Johannesburg gebore. In bykans 18 jaar by Media24 was sy by Huisgenoot, Sarie en toe weer by Huisgenoot waar sy onder meer betrokke was by die tydskrif se verhoë by kunstefeeste soos Aardklop en die KKNK, asook die musiekkonsert Skouspel. Sy het in 2007 as vryskutjoernalis begin werk en in 2009 het haar boek 50 Stemme- die grootste name in Afrikaanse musiek verskyn. Ilza woon op Melkbosstrand saam met haar seun, Zac.